2006 : मेरी मराठी और अंग्रेजी की द्विभाषी फिल्म थांग/ क्वेस्ट के केन्द्र में एक ऐसा पुरुष नायक था, जिसकी समलिंगी कामुकता का दमन किया गया था और और उसकी शादी विपरीत लिंगी से हुई थी। यह एक ऐसी फिल्म थी, जो दर्शकों से आत्मनिरीक्षण की मांग करती थी। उसके अंग्रेजी संस्करण को वयस्क फिल्म का प्रमाणपत्र मिला। कुछ ही क्षणों में एक हैरान और निराश कर देने वाला निर्णय उसी सीबीएफसी ने दिया, जिसने अंग्रेजी संस्करण को वयस्क फिल्म का प्रमाणपत्र दिया था। वह निर्णय यह था कि फिल्म के मराठी संस्करण पर प्रतिबंध लगा दिया जाए, हालांकि समिति के सदस्यों में इस बात को ले कर मतभेद था। यह चीज निश्चित तौर पर मेरे लिए अस्वीकार्य नहीं थी। केंद्रीय फिल्म प्रमाणन समिति के नैतिकाता-वाहिनी सदस्यों से बहस के दौरान मैंने सदस्यों का ध्यान फिल्म ‘ब्रोकबैक माउंटेन’ की ओर दिलाया, जो समलिंगी कामुकता पर आधारित हालीबुड की एक महत्वपूर्ण फिल्म है, जिसे कुछ ही दिन पहले प्रदर्शन की मंजूरी मिली थी। मैंने पूछा कि क्या मराठी दर्शक अंग्रेजी भाषी दर्शकों से कम परिपक्व और सहिष्णु हैं कि उन पर मेरी फिल्म का बुरा प्रभाव पडेगा। उनका प्रतियुत्तर था कि ‘इन चीजों की विदेशी फिल्मों में इजाजत दी जा सकती है लेकिन ये चीजें हमारी मराठी संस्कृति के लायक नहीं हैं।’ फिर तब मैंने इस बात की ओर ध्यान दिलाया कि महान मराठी साहित्यकारों एस एन पेंडसे, सी टी कानोलकर और पुण्डलिक ने समलिंगी कामुकता को अपने कथा साहित्य का विषय बनाया है और उनका आशय जोरदार और स्पष्ट था। इस सब तर्कों के बावजूद समिति के सदस्य तभी पीछे हटे, जब मेरी पत्नी और लेखक तथा फिल्म की सहायक निर्देशक ने एक वकील के तौर पर यह मांग की कि ‘समिति के सदस्य अपनी आपत्तियों को लिखित रुप में दर्ज करें ताकि अदालत में संघर्ष शुरू किया जा सके।’ लिखित रूप में बिना कुछ दिए, फिल्म के दोनों संस्करणों को ‘वयस्क’ फिल्म के प्रमाणपत्र के साथ प्रदर्शन की अनुमति दे दी गई।